
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1729 

30 Αυγούστου 2007 


ΑΠΟΦΑΣΕΙ Σ 

Δημοσιοποίηση από τα πιστωτικά ιδρύματα εποπτικής 
(ρύσεως πληροφοριών σχετικά με την κεφαλαιακή 
επάρκεια, τους κινδύνους που αναλαμβάνουν καθώς 
και τη διαχείρισή τους. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
(Πράξη Διοικητή Αριθμ. 2592/20.8.2007) 

Αφού έλαβε υπόψη: 

α) τις διατάξεις του Καταστατικού της Τράπεζας της Ελ¬ 
λάδος και ειδικότερα το άρθρο 55Α αυτού, όπως ισχύει, 
β) τις διατάξεις της παρ. 2 του άρθρου 3 του 
ν. 3487/2006, σύμφωνα με τις οποίες επεκτείνεται στο 
σύνολο των πιστωτικών ιδρυμάτων, που λειτουργούν ως 
ανώνυμες εταιρείες, η υποχρέωση κατάρτισης οικονο¬ 
μικών καταστάσεων σύμφωνα με τα Διεθνή Λογιστικά 
Πρότυπα (ΔΛΠ/ΔΠΧΠ), 

γ) το ν. 3601/2007 «Ανάληψη και άσκηση δραστηριοτή¬ 
των από τα πιστωτικά ιδρύματα, επάρκεια ιδίων κεφα¬ 
λαίων των πιστωτικών ιδρυμάτων και των επιχειρήσεων 
παροχής επενδυτικών υπηρεσιών και λοιπές διατάξεις» 
και ειδικότερα το εδάφιο β’, παρ. 5 του άρθρου 25, και 
τα άρθρα 29 και 36 αυτού, 
δ) την Οδηγία 2006/48/ΕΚ του Ευρωπαϊκού Κοινοβου¬ 
λίου και του Συμβουλίου σχετικά με την ανάληψη και 
την άσκηση δραστηριότητας πιστωτικών ιδρυμάτων, 
και ειδικότερα το Παράρτημα XII «Τεχνικά κριτήρια για 
τις δημοσιοποιήσεις», 

ε) τις σχετικές με την εφαρμογή του ν. 3601/1.8.2007 
αποφάσεις της Τράπεζας της Ελλάδος (ΠΔ/ΤΕ 2587/ 
20.8.2007, 2588/20.8.2007,2589/20.8.2007,2590/20.8.2007, 
2591/20.8.2007, 2593/20.8.2007 και 2594/20.8.2007), 
στ) την ΠΔ/ΤΕ 2577/9.3.2006, όπως ισχύει, σχετικά με 
το πλαίσιο αρχών λειτουργίας και κριτηρίων αξιολόγη¬ 
σης της οργάνωσης και των Συστημάτων Εσωτερικού 
Ελέγχου των πιστωτικών και χρηματοδοτικών ιδρυμά¬ 
των και τις σχετικές αρμοδιότητες των διοικητικών τους 
οργάνων, αποφασίζει: 

Να καθορίσει τα στοιχεία και τις πληροφορίες, τις 
οποίες σύμφωνα με τα άρθρα 25 και 29 του ν. 3601/2007 
οφείλουν τα πιστωτικά ιδρύματα που υπόκεινται στην 
εποπτεία της Τράπεζας της Ελλάδος να δημοσιοποιούν, 
ως ακολούθως: 


ΚΕΦΑΛΑΙΟ I 

ΣΤΟΙΧΕΙΑ ΚΑΙ ΠΛΗΡΟΦΟΡΙΕΣ 
ΠΟΥ ΔΗΜΟΣΙΟΠΟΙΟΥΝΤΑΙ 

Α. Γ ενικές πληροφορίες 

1. Η επωνυμία του πιστωτικού ιδρύματος το οποίο 
υπόκειται στις διατάξεις της παρούσας σύμφωνα με 
τα οριζόμενα στο Κεφάλαιο II. 

2. Στην περίπτωση μητρικού πιστωτικού ιδρύματος 
εγκατεστημένου στην Ευρωπαϊκή Ένωση (Ε.Ε.) ή μητρι¬ 
κής χρηματοδοτικής εταιρείας συμμετοχών εγκατεστη¬ 
μένη στην Ε.Ε., σύμφωνα με τα οριζόμενα στις παρ. 5 και 
6 του άρθρου 33 του ν. 3601/2007, αντίστοιχα, συνοπτική 
παρουσίαση των διαφορών μεταξύ της έκτασης της 
ενοποίησης του ομίλου για λογιστικούς σκοπούς αφε¬ 
νός και για σκοπούς εποπτείας σε ενοποιημένη βάση 
αφετέρου. 

3. Παράθεση των θυγατρικών και συγγενών επιχειρή¬ 
σεων, με σύντομη περιγραφή της δραστηριότητάς τους 
για τις σημαντικότερες από αυτές, οι οποίες: 

• ενοποιούνται για τους σκοπούς της εποπτείας με 
τη μέθοδο της πλήρους ενοποίησης, 

• ενοποιούνται για τους σκοπούς της εποπτείας με 
τη μέθοδο της αναλογικής ενοποίησης, 

• αφαιρούνται από τα ίδια κεφάλαια του πιστωτικού 
ιδρύματος, 

• δεν ενοποιούνται αλλά και δεν αφαιρούνται από τα 
ίδια κεφάλαια, για τους σκοπούς της εποπτείας, 

• ενοποιούνται με τη μέθοδο της πλήρους ενοποίησης 
για λογιστικούς σκοπούς αλλά δεν περιλαμβάνονται 
στην εποπτεία σε ενοποιημένη βάση, 

• ενοποιούνται με τη μέθοδο της αναλογικής ενοποίη¬ 
σης για λογιστικούς σκοπούς αλλά δεν περιλαμβάνονται 
στην εποπτεία σε ενοποιημένη βάση. 

4. Κάθε υφιστάμενο ή προβλεπόμενο ουσιαστικό, πρα¬ 
κτικό ή νομικό κώλυμα στην άμεση μεταφορά ιδίων 
κεφαλαίων ή στην εξόφληση υποχρεώσεων μεταξύ της 
μητρικής επιχείρησης και των θυγατρικών της. 

5. Για τις θυγατρικές επιχειρήσεις, οι οποίες δεν περι¬ 
λαμβάνονται στην εποπτεία της Τράπεζας της Ελλάδος 
σε ενοποιημένη βάση αλλά η συμμετοχή του πιστωτικού 
ιδρύματος σε αυτές αφαιρείται από τα ίδια κεφάλαια 
του υπόχρεου πιστωτικού ιδρύματος σύμφωνα με την 
παρ. 1 της Ενότητας Γ του Κεφαλαίου I της ΠΔ/ΤΕ 
2587/20.8.2007 «Ορισμός των Ιδίων Κεφαλαίων των πι- 

στωτικών ιδρυμάτων που έχουν την έδρα τους στην 
Ελλάδα», το ποσό κατά το οποίο τα ίδια κεφάλαιά τους 
υπολείπονται των ελάχιστων απαιτούμενων (για κάθε 
μία από τις επιχειρήσεις αυτές και συνολικά), καθώς και 
τις επωνυμίες των εν λόγω θυγατρικών. 

6. Οι περιπτώσεις πιστωτικών ιδρυμάτων που είναι 
θυγατρικές του υπόχρεου πιστωτικού ιδρύματος και 
εξαιρούνται από την εποπτεία σε ατομική βάση δυνάμει 
του άρθρου 31 του ν. 3601/2007. 

7. Οι περιπτώσεις θυγατρικών του υπόχρεου πιστωτι¬ 
κού ιδρύματος που έχουν συμπεριληφθεί στα ίδια κεφά¬ 
λαια και στις κεφαλαιακές απαιτήσεις του σε ατομική 
βάση δυνάμει του άρθρου 32 του ν. 3601/1.8.2007 (εοίο 
οοηδοΐίάαίίοη). 

Β.Ίδια κεφάλαια 

Β1. Διάρθρωση των ιδίων κεφαλαίων 

1. Συνοπτικές πληροφορίες για το είδος και τα κυ- 
ριότερα χαρακτηριστικά όλων των κατηγοριών ιδίων 
κεφαλαίων καθώς και των επί μέρους συστατικών στοι¬ 
χείων κάθε κατηγορίας που αναφέρονται στην ΠΔ/ΤΕ 
2587/20.8.2007. 

2. Το ποσό των βασικών ιδίων κεφαλαίων, με χωριστή 
παράθεση των θετικών και των αφαιρετικών στοιχείων 
τους. 

3. Το συνολικό ποσό των συμπληρωματικών ιδίων κε¬ 
φαλαίων, καθώς και των συνολικών ιδίων κεφαλαίων, 
όπως ορίζονται στην ΠΔ/ΤΕ 2587/20.8.2007. 

4. Τα ποσά, τα οποία σύμφωνα με την παρ. 4 του 
Κεφαλαίου V της ΠΔ/ΤΕ 2587/20.8.2007, αφαιρούνται 
κατά το ήμισυ από τα βασικά και κατά το έτερο ήμισυ 
από τα συμπληρωματικά ίδια κεφάλαια, περιλαμβανο- 
μένων των ποσών που θα αφαιρούνται κατά τον τρόπο 
αυτό μετά τη λήξη της σχετικής μεταβατικής περιόδου 
(31.12.2012). Ιδιαίτερη αναφορά θα γίνεται στο στοιχείο 
του εδαφίου (ε) της παρ. 1 της Ενότητας Γ του Κεφα¬ 
λαίου I της ΠΔ/ΤΕ 2587/20.8.2007 (υστέρηση μεταξύ των 
λογιστικών προβλέψεων απομείωσης απαιτήσεων και 
λοιπών ανοιγμάτων και της αναμενόμενης ζημίας αυτών 
όπως υπολογίζεται με την εφαρμογή της Προσέγγισης 
των Εσωτερικών Διαβαθμίσεων). 

5. Το σύνολο των ιδίων κεφαλαίων, μετά την 
εφαρμογή των ορίων του Κεφαλαίου V της ΠΔ/ΤΕ 
2587/20.8.2007. 

Β2. Κεφαλαιακή επάρκεια 

1. Περίληψη της μεθόδου που εφαρμόζει το πιστωτικό 
ίδρυμα για την εκτίμηση της επάρκειας των ιδίων κεφα¬ 
λαίων που θεωρεί κατάλληλα για την κάλυψη της φύσης 
και του επιπέδου των κινδύνων από τις τρέχουσες και 
μελλοντικές δραστηριότητές του (εσωτερικό κεφάλαιο), 
κατά το άρθρο 28 του ν. 3601/2007. 

1. Για τα πιστωτικά ιδρύματα που υπολογίζουν τα 
σταθμισμένα ποσά σύμφωνα με την Τυποποιημένη Προ¬ 
σέγγιση, το 8% του σταθμισμένου ποσού για κάθε μία 
από τις κατηγορίες ανοιγμάτων που προβλέπονται στο 
Τμήμα Β της ΠΔ/ΤΕ 2588/20.8.2007 «Υπολογισμός Κεφα¬ 
λαιακών Απαιτήσεων έναντι του Πιστωτικού Κινδύνου 
σύμφωνα με την Τυποποιημένη Προσέγγιση». 

2. Για τα πιστωτικά ιδρύματα που υπολογίζουν τα 
σταθμισμένα ποσά σύμφωνα με την Προσέγγιση των 
Εσωτερικών Διαβαθμίσεων (ΠΕΔ), το 8% του σταθμισμέ¬ 
νου ποσού για κάθε μία από τις κατηγορίες ανοιγμάτων 
που προβλέπονται στο Τμήμα Β της ΠΔ/ΤΕ 2589/20.8.2007 
«Υπολογισμός Κεφαλαιακών Απαιτήσεων έναντι του Πι¬ 


στωτικού Κινδύνου σύμφωνα με την Προσέγγιση Εσω¬ 
τερικών Διαβαθμίσεων». Για την κατηγορία ανοιγμάτων 
λιανικής τραπεζικής, η υποχρέωση αυτή επεκτείνεται 
και σε κάθε μία από τις υποκατηγορίες ανοιγμάτων που 
προβλέπονται στην παρ. 9 του Τμήματος Β της εν λόγω 
Πράξης. Για την κατηγορία ανοιγμάτων σε μετοχές, η 
υποχρέωση δημοσιοποίησης αφορά: 

α. σε κάθε μία από τις μεθόδους της παραγράφου 2 
του Τμήματος Ζ της ΠΔ/ΤΕ 2589/20.8.2007, 

β. στα ανοίγματα σε μετοχές διαπραγματεύσιμες σε 
οργανωμένη αγορά, στα ανοίγματα σε μετοχές μη δι¬ 
απραγματεύσιμες σε οργανωμένη αγορά που εντάσσο¬ 
νται σε επαρκώς διαφοροποιημένα χαρτοφυλάκια, και 
στα άλλα ανοίγματα, 

γ. στα ανοίγματα που υπόκεινται σε μεταβατικό επο¬ 
πτικό καθεστώς κεφαλαιακών απαιτήσεων, περιλαμβα- 
νομένων των ανοιγμάτων από μετοχές και συμμετοχές 
που υπόκεινται σε στάθμιση σύμφωνα με την Τυποποι¬ 
ημένη Προσέγγιση, βάσει της ρύθμισης της παρ. 3 του 
Τμήματος Ζ της ΠΔ/ΤΕ 2589/20.8.2007. 

3. Οι ελάχιστες κεφαλαιακές απαιτήσεις έναντι του 
κινδύνου αγοράς σύμφωνα με τα εδάφια (β) και (γ) της 
παρ. 1 του άρθρου 27 του ν. 3601/2007. 

4. Οι ελάχιστες κεφαλαιακές απαιτήσεις έναντι 
του λειτουργικού κινδύνου σύμφωνα με την ΠΔ/ΤΕ 
2590/20.8.2007 «Ελάχιστες Κεφαλαιακές Απαιτήσεις των 
Πιστωτικών Ιδρυμάτων για το Λειτουργικό Κίνδυνο». 

Γ.Έκθεση του πιστωτικού ιδρύματος σε κινδύνους και 
αξιολόγησή τους 

Γ1. Γενικές υποχρεώσεις 

Δημοσιοποιούνται για κάθε χωριστή κατηγορία κινδύ¬ 
νου, οι στόχοι και η πολιτική διαχείρισης κινδύνων του 
πιστωτικού ιδρύματος. 

Οι δημοσιοποιήσεις αυτές περιλαμβάνουν: 

1. τις στρατηγικές και τις διαδικασίες για τη διαχείριση 
των αντίστοιχων κινδύνων, 

2. τη διάρθρωση και την οργάνωση του τμήματος δι¬ 
αχείρισης του ανάλογου κινδύνου ή κάθε άλλο σχετικό 
μηχανισμό, 

3. την έκταση και τη φύση των συστημάτων αναφοράς 
και μέτρησης των κινδύνων, και 

4. τις πολιτικές αντιστάθμισης και μείωσης των κιν¬ 
δύνων, καθώς και τη στρατηγική και τις διαδικασίες 
για την παρακολούθηση, σε διαρκή βάση, της αποτε- 
λεσματικότητας των αντισταθμίσεων και των τεχνικών 
μείωσης του κινδύνου. 

Γ2. Πιστωτικός κίνδυνος 

Γ2.1. Δημοσιοποιήσεις εκ μέρους όλων των υπόχρεων 
πιστωτικών ιδρυμάτων 

Δημοσιοποιούνται οι ακόλουθες πληροφορίες σχετικά 
με τον πιστωτικό κίνδυνο: 

1. Οι ορισμοί, για λογιστικούς σκοπούς, των απαιτήσε¬ 
ων και λοιπών ανοιγμάτων: α) σε καθυστέρηση («ραεί- 
άυο») και β) επισφαλών («ίπιραίΓθά»). Ειδικότερα, στην 
περίπτωση κατά την οποία δεν χαρακτηρίζονται για 
λογιστικούς σκοπούς από το πιστωτικό ίδρυμα ως επι¬ 
σφαλείς οι απαιτήσεις, οι οποίες, λόγω καθυστέρησης 
πέραν των χρονικών ορίων των παρ. 17 (β) και 18, του 
Τμήματος Ε της ΠΔ/ΤΕ 2589/20.8.2007, θεωρούνται για 
τους σκοπούς της τελευταίας σε αθέτηση («ίπ άοίαυΙΙ»), 
θα πρέπει να επεξηγούνται οι διαφοροποιήσεις αυτές. 

2. Περιγραφή των προσεγγίσεων και των μεθόδων που 
χρησιμοποιούνται για τον προσδιορισμό των προσαρμο- 

γών της αξίας των ανοιγμάτων (ίπιραίππθηΐ Ιθ5δβ5) και 
των προβλέψεων (ίηηραίππθηΐ αΙΙονναηοβε). 

3. Το συνολικό ποσό των ανοιγμάτων μετά από τους 
λογιστικούς συμψηφισμούς αλλά χωρίς να λαμβάνονται 
υπόψη οι τεχνικές μείωσης του πιστωτικού κινδύνου, 
καθώς και το μέσο ποσό, κατά την περίοδο αναφοράς, 
κάθε κατηγορίας ανοίγματος. 

4. Γεωγραφική κατανομή των σημαντικότερων κατη¬ 
γοριών ανοιγμάτων (κατά την κρίση του πιστωτικού 
ιδρύματος). 

5. Ανάλυση των διαφόρων κατηγοριών ανοιγμάτων 
ανά κλάδο οικονομικής δραστηριότητας ή είδος αντι¬ 
συμβαλλόμενου. 

6. Ανάλυση των διαφόρων κατηγοριών ανοιγμάτων με 
βάση την εναπομένουσα ληκτότητά τους. 

7. Για κάθε σημαντικό (κατά την κρίση του πιστωτικού 
ιδρύματος) κλάδο δραστηριότητας ή είδος αντισυμ¬ 
βαλλομένου: 

α. το ποσό τέλους περιόδου (πριν από τις προσαρμο¬ 
γές της αξίας και τις προβλέψεις) των επισφαλών ανοιγ¬ 
μάτων και των ανοιγμάτων σε καθυστέρηση, χωριστά, 
β. τα υπόλοιπα τέλους περιόδου των προσαρμογών 
της αξίας των ανοιγμάτων (ίπιραίπποπί Ιοεεοε) και των 
προβλέψεων (ίπιρείπποπΐ εΙΙονναηοοε), 
γ. τα ποσά προσαρμογών της αξίας και προβλέψεων 
που επιβάρυναν τα αποτελέσματα της περιόδου. 

8. Τα ποσά των επισφαλών ανοιγμάτων και των ανοιγ¬ 
μάτων σε καθυστέρηση κατανεμημένων κατά σημαντικές 
κατά την κρίση του πιστωτικού ιδρύματος γεωγραφικές 
περιοχές και, εφόσον είναι εφικτό, τα ποσά των προσαρ¬ 
μογών αξίας και των προβλέψεων κατά περιοχή. 

9. Την ετήσια συμφωνία της κίνησης των προσαρμο¬ 
γών της αξίας απαιτήσεων και των προβλέψεων, χωρι¬ 
στά. Οι πληροφορίες αυτές περιλαμβάνουν: 

α. περιγραφή της μορφής των προσαρμογών αξίας και 
των προβλέψεων (εξατομικευμένων ή συλλογικών), 
β. τα αρχικά υπόλοιπα, 

γ. τα ποσά των προβλέψεων που χρησιμοποιήθηκαν 
κατά την περίοδο αναφοράς για τη διενέργεια διαγρα¬ 
φών και απομειώσεων, 

δ. τα ποσά των νέων προβλέψεων που σχηματίστηκαν 
σε βάρος των αποτελεσμάτων αλλά και τα έσοδα από 
αντιστροφή (μείωση) προβλέψεων που ωφέλησαν τα 
αποτελέσματα και κάθε άλλη προσαρμογή της αξίας, 
περιλαμβανομένων των προσαρμογών που οφείλονται 
σε συναλλαγματικές διαφορές, σε συγκεντρώσεις επι¬ 
χειρήσεων, εξαγορές και πωλήσεις θυγατρικών, καθώς 
και τις μεταφορές μεταξύ ποσών προβλέψεων, και 
ε. τα τελικά υπόλοιπα της περιόδου. 

Οι προσαρμογές αξίας και τα έσοδα από ανακτήσεις 
απαιτήσεων που είχαν διαγράφει και καταχωρούνται απ’ 
ευθείας στα αποτελέσματα, παρατίθενται χωριστά. 

Γ.2.2. Δημοσιοποιήσεις για χαρτοφυλάκια υποκείμενα 
στην Τυποποιημένη Προσέγγιση 
Για τα πιστωτικά ιδρύματα που υπολογίζουν τα σταθ¬ 
μισμένα ποσά σύμφωνα με την ΠΔ/ΤΕ 2588/20.8.2007 
δημοσιοποιούνται οι ακόλουθες πληροφορίες για κάθε 
κατηγορία ανοιγμάτων του Τμήματος Β της εν λόγω 
Πράξης: 

1. Οι επωνυμίες των επιλεγμένων εξωτερικών οργανι¬ 
σμών πιστοληπτικής αξιολόγησης (Ε.Ο.Π.Α) και οργανι¬ 
σμών εξαγωγικών πιστώσεων (Ο.Ε.Π) και οι λόγοι τυχόν 
αλλαγής στις επιλογές αυτές. 


2. Οι κατηγορίες ανοιγμάτων για τις οποίες χρησιμο¬ 
ποιούνται οι αξιολογήσεις καθενός από τους Ε.Ο.Π.Α. 
ή τους Ο.Ε.Π. 

3. Περιγραφή της διαδικασίας για τη μεταφορά των 
αξιολογήσεων των εκδοτών τίτλων και των πιστολη- 
πτικών αξιολογήσεων σε στοιχεία που δεν περιλαμβά¬ 
νονται στο χαρτοφυλάκιο συναλλαγών. 

4. Οι αξίες ανοίγματος, πριν και μετά την επίδραση 
των τεχνικών μείωσης του πιστωτικού κινδύνου, που 
αντιστοιχούν στις βαθμίδες πιστωτικής ποιότητας της 
ΠΔ/ΤΕ 2588/20.8.2007, καθώς και εκείνες που αφαιρού- 
νται από τα ίδια κεφάλαια. 

Γ.2.3. Δημοσιοποιήσεις για χαρτοφυλάκια στα οποία 
εφαρμόζεται η Προσέγγιση Εσωτερικών Διαβαθμίσε- 
ων 

Τα πιστωτικά ιδρύματα που υπολογίζουν τα σταθ¬ 
μισμένα ποσά σύμφωνα με την ΠΔ/ΤΕ 2589/20.8.2007 
δημοσιοποιούν τις ακόλουθες πληροφορίες: 

1. Την έγκριση της Τράπεζας της Ελλάδος ή άλλης 
αρμόδιας αρχής για τη συγκεκριμένη προσέγγιση ή για 
τη μετάβαση σ’ αυτήν. 

2. Επεξηγήσεις και συνοπτική παρουσίαση σχετικά 
με: 

α. τη διάρθρωση των συστημάτων εσωτερικής δια- 
βάθμισης και της σχέσης μεταξύ εσωτερικών και εξω¬ 
τερικών διαβαθμίσεων, 

β. τη χρήση των εσωτερικών εκτιμήσεων για άλλους 
σκοπούς εκτός από τον υπολογισμό των σταθμισμένων 
ποσών σύμφωνα με την ΠΔ/ΤΕ 2589/20.8.2007, 
γ. τη διαδικασία διαχείρισης και αναγνώρισης της 
μείωσης του πιστωτικού κινδύνου, 
δ. τους μηχανισμούς ελέγχου και αναθεώρησης των 
συστημάτων διαβάθμισης, ιδίως από την άποψη της 
ανεξαρτησίας, καθώς και των σχετικών αρμοδιοτήτων 
και ευθυνών. 

3. Περιγραφή της διαδικασίας εσωτερικής διαβάθμι- 
σης (βλ. κατωτέρω στοιχείο 10), χωριστά για κάθε μία 
από τις ακόλουθες κατηγορίες ανοιγμάτων: 

α. κεντρικές κυβερνήσεις και κεντρικές τράπεζες, 
β. ιδρύματα, 

γ. επιχειρήσεις περιλαμβανομένων των ΜΜΕ, ειδικός 
δανεισμός και αποκτηθείσες απαιτήσεις έναντι επιχει¬ 
ρήσεων, 

δ. λιανική τραπεζική, για κάθε μία από τις υποκατη¬ 
γορίες ανοιγμάτων της παρ. 9 του Τμήματος Β της εν 
λόγω Πράξης, 
ε. μετοχές. 

4. Τις αξίες ανοίγματος για κάθε μία από τις κα¬ 
τηγορίες ανοιγμάτων του Τμήματος Β της ΠΔ/ΤΕ 
2589/20.8.2007. Εάν τα ιδρύματα χρησιμοποιούν 
εσωτερικές εκτιμήσεις της ποσοστιαίας ζημίας στην 
περίπτωση αθέτησης (Ι_Οϋ) και των συντελεστών 
μετατροπής για τον υπολογισμό των σταθμισμένων 
ποσών, τα ανοίγματα έναντι των κεντρικών κυβερ¬ 
νήσεων και των κεντρικών τραπεζών, των πιστω¬ 
τικών ιδρυμάτων και των επιχειρήσεων πρέπει να 
δημοσιοποιούνται χωριστά από τα ανοίγματα, για 
τα οποία τα πιστωτικά ιδρύματα δεν χρησιμοποιούν 
παρόμοιες εκτιμήσεις. 

5. Γ ια να καθίσταται δυνατή μια εύλογη διαφοροποίη¬ 
ση του πιστωτικού κινδύνου για κάθε μία από τις κατη¬ 
γορίες «κεντρικές κυβερνήσεις και κεντρικές τράπεζες», 
«ιδρύματα», «επιχειρήσεις» και «μετοχές» και για επαρκή 

αριθμό πιστοληπτικών βαθμιδών οφειλετών (περιλαμ¬ 
βανόμενης της βαθμίδας των οφειλετών σε αθέτηση), 
τα πιστωτικά ιδρύματα δημοσιοποιούν τις ακόλουθες 
πληροφορίες: 

α. το σύνολο των ανοιγμάτων (για τις κατηγορίες 
ανοιγμάτων «κεντρικές κυβερνήσεις και κεντρικές τρά¬ 
πεζες», «ιδρύματα» και «επιχειρήσεις» δημοσιοποιείται 
το άθροισμα των ανεξόφλητων υπολοίπων δανείων και 
των ποσών ανοιγμάτων από μη εκταμιευθείσες πιστω¬ 
τικές ευχέρειες, ενώ για τα ανοίγματα σε μετοχές τα 
υπόλοιπα ισολογισμού), 

β. για τα πιστωτικά ιδρύματα που χρησιμοποιούν 
εσωτερικές εκτιμήσεις του ίΟϋ για τον υπολογισμό 
των σταθμισμένων ποσών, το σταθμισμένο, ως προς 
το άνοιγμα, μέσο Ι_ΘΟ ως ποσοστό, 

γ. το σταθμισμένο, ως προς το άνοιγμα, μέσο συντε¬ 
λεστή στάθμισης, 

δ. για τα πιστωτικά ιδρύματα που χρησιμοποιούν εσω¬ 
τερικές εκτιμήσεις των συντελεστών μετατροπής για 
τον υπολογισμό των σταθμισμένων ποσών, το ποσό 
των μη εκταμιευθεισών πιστωτικών ευχερειών και τη 
σταθμισμένη ως προς το άνοιγμα μέση αξία ανοίγματος 
για κάθε κατηγορία ανοιγμάτων. 

6. Για την κατηγορία ανοιγμάτων λιανικής τραπεζικής 
και για κάθε μία από τις κατηγορίες που ορίζονται 
στο σημείο (3δ), είτε τις πληροφορίες του στοιχείου (5) 
ανωτέρω (κατά περίπτωση και σε ομαδοποιημένη βάση), 
είτε ανάλυση των ανοιγμάτων (δηλ. ανεξόφλητα υπόλοι¬ 
πα δανείων και ποσά ανοίγματος από μη εκταμιευθείσες 
πιστωτικές ευχέρειες) για επαρκή αριθμό βαθμιδών ανα¬ 
μενόμενης ζημίας (ΕΙ), ώστε να καθίσταται δυνατή μια 
εύλογη διαφοροποίηση του πιστωτικού κινδύνου (κατά 
περίπτωση και σε ομαδοποιημένη βάση). 

7. Τις πραγματικές προσαρμογές αξίας που έγιναν 
στην προηγούμενη περίοδο για κάθε κατηγορία ανοιγ¬ 
μάτων και στην περίπτωση των ανοιγμάτων λιανικής 
τραπεζικής, για κάθε μία από τις υποκατηγορίες που 
ορίζονται στο σημείο (3δ) και τις διαφορές σε σχέση 
με τις αντίστοιχες προσαρμογές προηγούμενων περι¬ 
όδων. 

8. Περιγραφή των παραγόντων που επηρέασαν τις 
πραγματικές ζημίες στην προηγούμενη περίοδο (για 
παράδειγμα, εάν το πιστωτικό ίδρυμα είχε ποσοστά 
αθέτησης υψηλότερα από το μέσο όρο ή ΕΘΟ και συντε¬ 
λεστές μετατροπής υψηλότερους από το μέσο όρο). 

9. Σύγκριση των εκτιμήσεων του πιστωτικού ιδρύματος 
με τα πραγματικά αποτελέσματα σε μεγαλύτερη περίο¬ 
δο. Η σύγκριση περιλαμβάνει τουλάχιστον τις εκτιμήσεις 
ζημιών σε σχέση με τις πραγματικές ζημίες για κάθε 
κατηγορία ανοιγμάτων {στην περίπτωση των ανοιγμά¬ 
των λιανικής, για κάθε μία από τις υποκατηγορίες του 
σημείου (3δ)} σε περίοδο επαρκώς μεγάλη ώστε να 
καθίσταται δυνατή μια εύλογη αξιολόγηση της αποτε- 
λεσματικότητας των διαδικασιών εσωτερικής διαβάθμι- 
σης. Κατά περίπτωση, τα πιστωτικά ιδρύματα αναλύουν 
λεπτομερέστερα τα στοιχεία αυτά και συγκρίνουν τις 
πιθανότητες αθέτησης (Ρϋ), και ειδικά τα πιστωτικά 
ιδρύματα που χρησιμοποιούν εσωτερικές εκτιμήσεις των 
ποσοστιαίων ζημιών σε περίπτωση αθέτησης (ΙΘΟ) ή 
των συντελεστών μετατροπής (σύμφωνα με την εξελιγ¬ 
μένη μεθοδολογία της Προσέγγισης Εσωτερικών Δια- 
βαθμίσεων) συγκρίνουν τις πραγματικές τιμές του Ι_Οϋ 
και των συντελεστών μετατροπής, με τις εκτιμήσεις που 


παρέχονται στις ανωτέρω δημοσιοποιήσεις σχετικά με 
την ποσοτική αξιολόγηση των κινδύνων. 

10. Για τους σκοπούς του σημείου (3) ανωτέρω, η πε¬ 
ριγραφή περιλαμβάνει τα διάφορα είδη ανοιγμάτων 
κάθε κατηγορίας, τους ορισμούς, τις μεθόδους και τα 
δεδομένα για την εκτίμηση και την επικύρωση των πι¬ 
θανοτήτων αθέτησης (Ρϋ) και, κατά περίπτωση, των 
ποσοστιαίων ζημιών σε περίπτωση αθέτησης (1_Θϋ) και 
των συντελεστών μετατροπής, περιλαμβανομένων των 
παραδοχών που χρησιμοποιήθηκαν για τον υπολογισμό 
αυτών των μεταβλητών. Επίσης, περιγράφονται οι ση¬ 
μαντικές αποκλίσεις από τον ορισμό της αθέτησης στις 
παρ. 17 -28, Τμήμα Ε της ΠΔ/ΤΕ 2589/20.8.2007 και των 
σημαντικών τμημάτων του χαρτοφυλακίου που επηρε¬ 
άζονται από αυτές τις αποκλίσεις. 

Γ.2.4. Δημοσιοποιήσεις για εποπτικές σταθμίσεις κιν¬ 
δύνου στην Προσέγγιση Εσωτερικών Διαβαθμίσεων 

Τα πιστωτικά ιδρύματα που υπολογίζουν τα σταθμι¬ 
σμένα ποσά για ανοίγματα υπό μορφή μετοχών σύμ¬ 
φωνα με τις παραγράφους 7-11 του Τμήματος Ζ1 της 
ΠΔ/ΤΕ 2589/20.8.2007, δημοσιοποιούν τα ανοίγματα αυτά 
ανά συντελεστή στάθμισης, όπως ορίζεται στις εν λόγω 
παραγράφους. 

Τα πιστωτικά ιδρύματα που υπολογίζουν τα σταθμι¬ 
σμένα ποσά για τα ανοίγματα ειδικού δανεισμού σύμ¬ 
φωνα με την παρ. 28 και τον Πίνακα της παρ. 34 του 
Τμήματος Ζ2 της ΠΔ/ΤΕ 2589/20.8.2007, δημοσιοποιούν 
τα ανοίγματα αυτά σύμφωνα με τις κατηγορίες συντε¬ 
λεστών στάθμισης που αναφέρονται στον προαναφερ- 
θέντα Πίνακα. 

Γ.2.5. Τεχνικές μείωσης κινδύνου: Δημοσιοποιήσεις 
για την Τυποποιημένη Προσέγγιση και τη Προσέγγιση 
Εσωτερικών Διαβαθμίσεων 

Τα πιστωτικά ιδρύματα που εφαρμόζουν τεχνικές 
μείωσης του πιστωτικού κινδύνου, δημοσιοποιούν τις 
ακόλουθες πληροφορίες: 

1. Τις πολιτικές και τις διαδικασίες συμψηφισμού των 
εντός και εκτός ισολογισμού στοιχείων, καθώς το βαθμό 
κατά τον οποίο το πιστωτικό ίδρυμα κάνει χρήση των 
συμψηφισμών αυτών. 

2. Τις πολιτικές και τις διαδικασίες αποτίμησης και 
διαχείρισης των εξασφαλίσεων. 

3. Περιγραφή των κυριότερων ειδών εξασφαλίσεων 
που αποδέχεται το πιστωτικό ίδρυμα. 

4. Τα κυριότερα είδη εγγυητών και αντισυμβαλλομέ¬ 
νων σε πράξεις πιστωτικών παραγώγων, καθώς και την 
πιστοληπτική κατάταξή τους. 

5. Πληροφορίες σχετικά με τις συγκεντρώσεις κινδύ¬ 
νου αγοράς ή πιστωτικού κινδύνου στα χρησιμοποιού¬ 
μενα μέσα μείωσης κινδύνου. 

6. Για τα πιστωτικά ιδρύματα που υπολογίζουν τα 
σταθμισμένα ποσά σύμφωνα με την ΠΔ/ΤΕ 2588/20.8.2007 
και την ΠΔ/ΤΕ 2589/20.8.2007 αλλά δεν παρέχουν εσωτε¬ 
ρικές εκτιμήσεις των ποσοστιαίων ζημιών σε περίπτωση 
αθέτησης (1_Θϋ) ή των συντελεστών μετατροπής για τις 
κατηγορίες ανοιγμάτων, χωριστά για κάθε κατηγορία 
ανοιγμάτων, τη συνολική αξία ανοίγματος (κατά περί¬ 
πτωση, μετά το συμψηφισμό εντός ή εκτός ισολογισμού), 
που καλύπτεται - μετά την εφαρμογή των προσαρμογών 
μεταβλητότητας - από αποδεκτές χρηματοοικονομικές 
εξασφαλίσεις ή από άλλες αποδεκτές εξασφαλίσεις. 

7. Γ ια τα πιστωτικά ιδρύματα που υπολογίζουν τα 
σταθμισμένα ποσά σύμφωνα με τις ΠΔ/ΤΕ 2588/20.8.2007 

και ΠΔ/ΤΕ 2589/20.8.2007 χωριστά για κάθε κατηγορία 
ανοιγμάτων, το συνολικό άνοιγμα (κατά περίπτωση, 
μετά το συμψηφισμό εκτός ή εντός ισολογισμού) που 
καλύπτεται από εγγυήσεις ή πιστωτικά παράγωγα. Για 
την κατηγορία των ανοιγμάτων σε μετοχές ειδικότερα, 
η αναφορά γίνεται για κάθε μία από τις μεθόδους του 
Τμήματος Ζ1 της ΠΔ/ΤΕ 2589/20.8.2007. 

Γ.2.6. Πιστωτικός κίνδυνος αντισυμβαλλομένου 

Δημοσιοποιούνται οι ακόλουθες πληροφορίες σχετικά 
με το άνοιγμα του πιστωτικού ιδρύματος σε πιστωτικό 
κίνδυνο αντισυμβαλλομένου, όπως ορίζεται στην ΠΔ/ΤΕ 
2594/20.8.2007 «Κίνδυνος Αντισυμβαλλόμενου»: 

1. Περιγραφή της μεθόδου που χρησιμοποιείται για την 
κατανομή του εσωτερικού κεφαλαίου και τον καθορι¬ 
σμό πιστωτικών ορίων για τα ανοίγματα σε πιστωτικό 
κίνδυνο αντισυμβαλλομένου. 

2. Περιγραφή της πολιτικής που εφαρμόζεται για τη 
λήψη εξασφαλίσεων. 

3. Περιγραφή της πολιτικής που εφαρμόζεται για τα 
ανοίγματα που υπόκεινται σε κίνδυνο δυσμενούς συ- 
σχέτισης («ννΓοπρ-νναγ Ν5ί<»). 

4. Περιγραφή της επίπτωσης του ποσού εξασφαλί¬ 
σεων που θα πρέπει να παράσχει το πιστωτικό ίδρυ¬ 
μα σε περίπτωση υποβάθμισης της πιστοληπτικής του 
αξιολόγησης. 

5. Η ακαθάριστη θετική εύλογη αξία των συμβάσεων, 
το όφελος από συμψηφισμούς, το τρέχον πιστωτικό 
άνοιγμα μετά το συμψηφισμό, οι ληφθείσες εξασφαλί¬ 
σεις και το καθαρό πιστωτικό άνοιγμα σε παράγωγα 
μέσα. Καθαρό πιστωτικό άνοιγμα είναι το πιστωτικό 
άνοιγμα σε συναλλαγές παραγωγών, αφού ληφθούν 
υπόψη τόσο τα κέρδη από (νομικά ισχυρές) συμφωνίες 
συμψηφισμού, καθώς και οι εξασφαλίσεις. 

6. Μέτρα για τον υπολογισμό της αξίας ανοίγμα¬ 
τος βάσει των μεθόδων που ορίζονται στην ΠΔ/ΤΕ 
2594/20.8.2007, ανεξαρτήτως της μεθόδου. 

7. Η ονομαστική αξία αντισταθμίσεων πιστωτικών πα- 
ραγώγων και η κατανομή του τρέχοντος πιστωτικού 
ανοίγματος ανά τύπο πιστωτικού ανοίγματος. 

8. Συναλλαγές σε πιστωτικά παράγωγα (ονομαστική αξία), 
με διάκριση ανάμεσα σε εκείνες που αφορούν το χαρτοφυ¬ 
λάκιο πιστοδοτήσεων του ίδιου του πιστωτικού ιδρύματος 
και εκείνες που αφορούν τις διαμεσολαβητικές του δραστη¬ 
ριότητες, καθώς και την κατανομή των χρησιμοποιούμενων 
πιστωτικών παράγωγων με περαιτέρω διάκριση μεταξύ 
αγορασθείσας και πωληθείσας πιστωτικής προστασίας 
για κάθε κατηγορία πιστωτικού παραγώγου. 

9. Εκτίμηση του συντελεστή «άλφα» σύμφωνα με τα σχε¬ 
τικά οριζόμενα στο Τμήμα Ε της ΠΔ/ΤΕ 2594/20.8.2007. 

Γ.2.7. Τιτλοποίηση: Δημοσιοποιήσεις για την Τυποποι¬ 
ημένη Προσέγγιση και τη Προσέγγιση των Εσωτερικών 
Διαβαθμίσεων 

Τα πιστωτικά ιδρύματα που υπολογίζουν τα σταθμισμένα 
ποσά σύμφωνα με την ΠΔ/ΤΕ 2593/20.8.2007 «Υπολογισμός 
σταθμισμένων ανοιγμάτων για θέσεις σε τιτλοποίηση» 
δημοσιοποιούν τις ακόλουθες πληροφορίες: 

1. Περιγραφή των στόχων του (μεταβιβάζοντος) πι¬ 
στωτικού ιδρύματος σε σχέση με τη δραστηριότητα 
τιτλοποίησης. 

2. Το ρόλο του πιστωτικού ιδρύματος στη διαδικασία 
τιτλοποίησης. 

3. Το βαθμό «εμπλοκής» του πιστωτικού ιδρύματος 
σε κάθε τιτλοποίηση (μέσω παροχής πιστωτικών διευ- 


κολύνσεως, ιδιοκατοχής μέρους των τίτλων από τιτλο- 
ποιήσεις κ,λπ.). 

4. Τις μεθόδους υπολογισμού των σταθμισμένων πο¬ 
σών τις οποίες εφαρμόζει στις δραστηριότητες τιτλο- 
ποίησης. 

5. Τις λογιστικές παραδοχές και πρακτικές που εφαρ¬ 
μόζει το πιστωτικό ίδρυμα σχετικά με τις τιτλοποιήσεις, 
περιλαμβανομένων των εξής πληροφοριών: 

α. της κατάταξης των τιτλοποιήσεων του πιστω¬ 
τικού ιδρύματος ως πωλήσεων (όθΓθοορηίΙίοπ οί 
ΐΓαηείθΗθό 335θ1ε) ή ως μέσων χρηματοδότησης (ποη- 
άθΓΘΟορηίϋοη), 

β. της λογιστικής καταχώρισης των κερδών από την 
πώληση των απαιτήσεων που τιτλοποιούνται, 

γ. των βασικών παραδοχών για την αποτίμηση των 
δικαιωμάτων που σχετίζονται με την τιτλοποίηση που 
διατηρεί το μεταβιβάζον πιστωτικό ίδρυμα και 

δ. της λογιστικής αντιμετώπισης των «συνθετικής 
μορφής» τιτλοποιήσεων εάν η περίπτωση αυτή δεν κα¬ 
λύπτεται από άλλη λογιστική αρχή. 

6. Τις επωνυμίες των Ε.Ο.Π.Α. των οποίων οι αξιο¬ 
λογήσεις χρησιμοποιούνται για τις τιτλοποιήσεις και 
τα είδη των ανοιγμάτων για τα οποία χρησιμοποιείται 
κάθε Ε.Ο.Π.Α. 

7. Το συνολικό υπόλοιπο των ανοιγμάτων που τιτλο- 
ποιήθηκαν από το πιστωτικό ίδρυμα και υπάγονται στο 
πλαίσιο των τιτλοποιήσεων (με διάκριση μεταξύ «παρα¬ 
δοσιακής» και της «συνθετικής μορφής» τιτλοποίησης), 
ανά είδος ανοίγματος. 

8. Γ ια τα τιτλοποιημένα ανοίγματα, τα ανοίγματα σε 
επισφάλεια και σε καθυστέρηση, ανά είδος ανοίγματος, 
καθώς και τις ζημίες που αναγνωρίστηκαν για αυτά από 
το πιστωτικό ίδρυμα στην περίοδο αναφοράς. 

9. Συνολικό ποσό των θέσεων τιτλοποίησης που δια- 
κρατήθηκαν ή εξαγοράστηκαν, με κατανομή ανά είδος 
ανοίγματος. 

10. Συνολικό ποσό των θέσεων τιτλοποίησης που δια- 
κρατήθηκαν ή εξαγοράστηκαν, με κατανομή σε ανάλογο 
αριθμό ζωνών συντελεστών στάθμισης. Οι θέσεις που 
έχουν συντελεστή στάθμισης 1250% ή που αφαιρέθηκαν, 
δημοσιοποιούνται χωριστά. 

11. Συνολικό υπόλοιπο των τιτλοποιημένων ανακυκλού- 
μενων ανοιγμάτων, με διάκριση μεταξύ των δικαιωμά¬ 
των του μεταβιβάζοντος πιστωτικού ιδρύματος και των 
δικαιωμάτων των επενδυτών. 

12. Περίληψη της δραστηριότητας τιτλοποίησης στην 
περίοδο αναφοράς, περιλαμβανομένου του ποσού των 
τιτλοποιημένων ανοιγμάτων (ανά είδος ανοίγματος) και 
των κερδών ή ζημιών από πωλήσεις που αναγνωρίστη¬ 
καν ανά είδος ανοίγματος. 

Γ3. Κίνδυνος αγοράς 

Γ.3.1. Δημοσιοποιήσεις των πιστωτικών ιδρυμάτων που 
χρησιμοποιούν την τυποποιημένη μέθοδο 

Τα πιστωτικά ιδρύματα που υπολογίζουν τις κεφαλαι¬ 
ακές απαιτήσεις τους μέσω της τυποποιημένης μεθόδου 
σύμφωνα με την ΠΔ/ΤΕ 2591/20.8.2007 «Υπολογισμός 
κεφαλαιακών απαιτήσεων των πιστωτικών ιδρυμάτων 
για τον κίνδυνο αγοράς» δημοσιοποιούν τις απαιτήσεις 
αυτές χωριστά για κάθε κίνδυνο που αναφέρεται στις 
διατάξεις της εν λόγω Πράξης. 

Γ.3.2. Δημοσιοποιήσεις από πιστωτικά ιδρύματα που 
χρησιμοποιούν εσωτερικά υποδείγματα 

Τα πιστωτικά ιδρύματα που υπολογίζουν τις κεφαλαι- 

ακές απαιτήσεις τους μέσω εσωτερικών υποδειγμάτων 
σύμφωνα με την ΠΔ/ΤΕ 2591/20.8.2007 δημοσιοποιούν 
τις ακόλουθες πληροφορίες: 

1. Για κάθε επιμέρους χαρτοφυλάκιο: 

α. περιγραφή της μεθοδολογίας εσωτερικών υποδειγ¬ 
μάτων που χρησιμοποιείται για τον υπολογισμό των 
παραμέτρων και της δυνητικής ζημιάς, 

β. περιγραφή του προγράμματος προσομοίωσης ακραί¬ 
ων καταστάσεων που εφαρμόζεται σε κάθε χαρτοφυ¬ 
λάκιο, 

γ. περιγραφή των διαδικασιών που χρησιμοποιούνται 
για το δοκιμαστικό εκ των υστέρων έλεγχο και την επι¬ 
κύρωση της ακρίβειας και της συνέπειας της εν λόγω 
μεθοδολογίας. 

2. Αναφορά της έγκρισης της ακολουθούμενης με¬ 
θοδολογίας από την Τράπεζα της Ελλάδος, καθώς και 
περιγραφή των διαδικασιών με τις οποίες επιτυγχάνεται 
η εφαρμογή των οριζόμενων στο Παράρτημα VII, Τμήμα 
Δ της ΠΔ/ΤΕ 2591/20.8.2007. 

Γ4. Λειτουργικός κίνδυνος 

Δημοσιοποιούνται οι ακόλουθες πληροφορίες σχετικά 
με το λειτουργικό κίνδυνο για τον οποίο οι κεφαλαια¬ 
κές απαιτήσεις υπολογίζονται σύμφωνα με την ΠΔ/ΤΕ 
2590/20.8.2007 «Ελάχιστες Κεφαλαιακές Απαιτήσεις των 
Πιστωτικών Ιδρυμάτων για το Λειτουργικό Κίνδυνο»: 

1. Οι προσεγγίσεις εκτίμησης των απαιτήσεων σε ίδια 
κεφάλαια για λειτουργικό κίνδυνο, τις οποίες ακολουθεί 
το πιστωτικό ίδρυμα. 

2. Περιγραφή των Εξελιγμένων Προσεγγίσεων Μέτρησης 
του λειτουργικού κινδύνου, εφόσον αυτές χρησιμοποι¬ 
ούνται από το πιστωτικό ίδρυμα, περιλαμβανομένης της 
ανάλυσης των κατάλληλων εσωτερικών και εξωτερικών 
παραγόντων που λαμβάνονται υπόψη σε αυτές. Σε περί¬ 
πτωση μερικής χρήσης, αναφέρεται το πεδίο εφαρμογής 
των διαφόρων προσεγγίσεων που χρησιμοποιούνται. 

3. Τα πιστωτικά ιδρύματα που χρησιμοποιούν τις Εξε¬ 
λιγμένες Προσεγγίσεις Μέτρησης για τον υπολογισμό 
των κεφαλαιακών απαιτήσεων για το λειτουργικό κίνδυ¬ 
νο, δημοσιοποιούν περιγραφή του τρόπου με τον οποίο 
χρησιμοποιούν «ασφάλιση» για σκοπούς μείωσης του 
πιστωτικού κινδύνου. 

Γ5. Μετοχές: Δημοσιοποιήσεις για τα ανοίγματα που 
δεν περιλαμβάνονται στο χαρτοφυλάκιο συναλλαγών 

Δημοσιοποιούνται οι ακόλουθες πληροφορίες για τα 
ανοίγματα σε μετοχές τα οποία δεν περιλαμβάνονται 
στο χαρτοφυλάκιο συναλλαγών: 

1. Κατάταξη των ανοιγμάτων αυτών με βάση το σκοπό 
κατοχής τους, όπως για παράδειγμα η επιδίωξη υπερα¬ 
ξιών ή η στρατηγικού χαρακτήρα επένδυση και περιγρα¬ 
φή των λογιστικών τεχνικών αρχικής αναγνώρισης και 
μεταγενέστερης αποτίμησης των ανοιγμάτων αυτών, 
με ειδικότερη αναφορά των παραδοχών στις οποίες 
βασίζεται η αποτίμηση και την επίπτωση τυχόν διαφο¬ 
ροποιήσεων στις παραμέτρους αυτές. 

2. Η αξία ισολογισμού και η εύλογη αξία των ανοιγμά¬ 
των και, προκειμένου περί μετοχών που είναι διαπραγ¬ 
ματεύσιμες σε χρηματιστήριο, η διαφορά, αν αυτή είναι 
σημαντική, μεταξύ αγοραίας τιμής και εύλογης αξίας. 

3. Τα είδη, τη φύση και τα ποσά των ανοιγμάτων 
σε μετοχές διαπραγματεύσιμες σε χρηματιστήριο, των 
ανοιγμάτων σε μετοχές μη διαπραγματεύσιμες σε χρη¬ 
ματιστήριο, σε επαρκώς διαφοροποιημένα χαρτοφυλά¬ 
κια και των λοιπών ανοιγμάτων. 


4. Το σύνολο των πραγματοποιηθέντων κερδών ή ζη¬ 
μιών από πωλήσεις και τις ρευστοποιήσεις της περιόδου 
αναφοράς. 

5. Το συνολικό καθαρό ποσό των μη πραγματοποιη- 
θέντων κερδών ή ζημιών και των κερδών ή ζημιών από 
αναπροσαρμογές αξίας, καθώς και κάθε παρόμοιο ποσό 
που περιλαμβάνεται στα βασικά ή τα συμπληρωματικά 
ίδια κεφάλαια του πιστωτικού ιδρύματος. 

Γ6. Κίνδυνος επιτοκίου: Δημοσιοποιήσεις για τον κίν¬ 
δυνο επιτοκίου από θέσεις που δεν περιλαμβάνονται 
στο χαρτοφυλάκιο συναλλαγών 

Δημοσιοποιούνται οι ακόλουθες πληροφορίες σχετικά 
με τον αναλαμβανόμενο κίνδυνο επιτοκίου σε θέσεις 
που δεν περιλαμβάνονται στο χαρτοφυλάκιο συναλ¬ 
λαγών: 

1. Η φύση του κινδύνου επιτοκίου και βασικές πα¬ 
ραδοχές (περιλαμβανομένων των παραδοχών για τις 
πρόωρες εξοφλήσεις δανείων και τη συμπεριφορά των 
καταθέσεων όψεως), καθώς και η συχνότητα μέτρησης 
του κινδύνου επιτοκίου. 

2. Οι αυξομειώσεις κερδών, οικονομικής αξίας ή άλλων 
κατάλληλων παραμέτρων που χρησιμοποιούνται από το 
πιστωτικό ίδρυμα για τη μέτρηση των επιπτώσεων μιας 
απότομης ανόδου ή πτώσης των επιτοκίων, σύμφωνα 
με τη μέθοδο που χρησιμοποιείται για τη μέτρηση του 
κινδύνου επιτοκίου για κάθε νόμισμα. 

ΚΕΦΑΛΑΙΟ II 

ΕΠΙ ΜΕΡΟΥΣ ΥΠΟΧΡΕΩΣΕΙΣ ΚΑΙ ΑΠΑΛΛΑΓΕΣ 

ΑΠΟ ΤΗ ΔΗΜΟΣΙΟΠΟΙΗΣΗ ΣΤΟΙΧΕΙΩΝ, ΣΥΧΝΟΤΗΤΑ, 
ΤΡΟΠΟΣ ΚΑΙ ΜΕΣΑ ΔΗΜΟΣΙΟΠΟΙΗΣΗΣ 

1. Οι πληροφορίες της παρούσας Πράξης δημοσιοποι¬ 
ούνται τουλάχιστον ετησίως: 

α. σε ενοποιημένη βάση, σύμφωνα με την παρ. 1 του 
άρθρου 36 του ν. 3601/2007, από τα πιστωτικά ιδρύματα 
τα οποία υπόκεινται στην εποπτεία της Τράπεζας της 
Ελλάδος σε ενοποιημένη βάση και αποτελούν μητρικά 
πιστωτικά ιδρύματα εγκατεστημένα στην Ε.Ε. ή ελέγχο¬ 
νται από μητρική χρηματοδοτική εταιρεία συμμετοχών 
εγκατεστημένη στην ΕΕ, κατά την έννοια των παρ. 5 
και 6 του άρθρου 33 του εν λόγω νόμου, 

β. σε ατομική βάση, από τα πιστωτικά ιδρύματα 
που εμπίπτουν στην παρ. 3 του άρθρου 30 του ν. 
3601/2007. 

2. Τα πιστωτικά ιδρύματα που αποτελούν θυγατρικές 
πιστωτικών ιδρυμάτων ή χρηματοδοτικών εταιρειών 
συμμετοχών που έχουν έδρα σε άλλο κράτος-μέλος 
της Ε.Ε δημοσιοποιούν, κατ’ εφαρμογή της παρ. 2 του 
άρθρου 36 του ν. 3601/2007, μόνο τις πληροφορίες που 
αναφέρονται στις κατηγορίες στοιχείων Β1 (Διάρθρωση 
των ιδίων κεφαλαίων) και Β2 (Κεφαλαιακή επάρκεια) του 
Κεφαλαίου I της παρούσας Πράξης σε ατομική βάση ή 
σε υποενοποιημένη βάση, εφόσον αποτελούν και μητρι¬ 
κά πιστωτικά ιδρύματα στην Ελλάδα. Η υποχρέωση αυτή 
δεν υφίσταται εάν τα εν λόγω θυγατρικά πιστωτικά 
ιδρύματα περιλαμβάνονται στις παρεχόμενες δημοσι¬ 
οποιήσεις σε ενοποιημένη βάση στην Ελλάδα. 

3. Κάθε πιστωτικό ίδρυμα θα πρέπει να αξιολογεί τη 
σκοπιμότητα συχνότερης δημοσιοποίησης πληροφορι¬ 
ών, ιδίως των στοιχείων που αναφέρονται στις παρ. 2 
και 5 της Ενότητας Β1 και στις παρ. 2 έως 5 της Ενότη¬ 
τας Β2 του Κεφαλαίου I της παρούσας Πράξης, καθώς 
και πληροφοριών για ανοίγματα ή άλλα στοιχεία που 

υπόκεινται σε συνεχείς και σημαντικές διακυμάνσεις. Η 
αξιολόγηση από το ίδιο το πιστωτικό ίδρυμα της ανα¬ 
γκαιότητας συχνότερης πληροφόρησης θα βασίζεται 
στα ειδικά χαρακτηριστικά των δραστηριοτήτων του, 
όπως το μέγεθος και οι κατηγορίες εργασιών του, η 
παρουσία σε άλλες χώρες ή σε άλλους τομείς χρηματο¬ 
οικονομικής δραστηριότητας και ο βαθμός συμμετοχής 
του σε διεθνείς αγορές κεφαλαίων ή σε συστήματα 
πληρωμών, εκκαθάρισης ή συμψηφισμού. Η Τράπεζα της 
Ελλάδος κρίνει σκόπιμο τα πιστωτικά ιδρύματα της παρ. 
Ια παραπάνω να δημοσιοποιούν για κάθε σημαντικό, 
κατά την κρίση τους, θυγατρικό πιστωτικό ίδρυμα τα 
στοιχεία που αναφέρονται στις ενότητες Β1 και Β2 του 
Κεφαλαίου I της παρούσας Πράξης. 

4. Τα υπόχρεα, σε δημοσιοποίηση πληροφοριών κατά 
τα οριζόμενα στην παρούσα, πιστωτικά ιδρύματα είναι 
δυνατόν να μη δημοσιοποιούν τις πληροφορίες εκείνες 
που, σύμφωνα με τους ορισμούς της επόμενης παρα¬ 
γράφου, δεν είναι ουσιώδεις, κατά την έννοια της παρ. 5 
(α) κατωτέρω, ή που προορίζονται για εσωτερική χρήση 
του πιστωτικού ιδρύματος ή που είναι εμπιστευτικές. 

5. Στοιχεία και πληροφορίες προς δημοσιοποίηση χα¬ 
ρακτηρίζονται για τους σκοπούς της παρούσας ως: 

α. ουσιώδεις, όταν η παράλειψη ή η ανακριβής παρά¬ 
θεσή τους θα επηρέαζε την εκτίμηση ή λήψη ανάλογης 
οικονομικής απόφασης εκ μέρους χρηστών των πληρο¬ 
φοριών αυτών που βασίζονται στις εν λόγω πληροφο¬ 
ρίες για τη λήψη αποφάσεων, 

β. προοριζόμενες για αποκλειστικά εσωτερική χρήση, 
όταν η δημοσιοποίησή τους θα έθετε σε κίνδυνο την 
ανταγωνιστική θέση του πιστωτικού ιδρύματος. Στην 
κατηγορία αυτή περιλαμβάνονται οι πληροφορίες για 
προϊόντα ή συστήματα που θα μείωναν την αξία των 
επενδύσεων του πιστωτικού ιδρύματος σε αυτά τα 
προϊόντα ή συστήματα εάν περιέρχονταν σε γνώση 
ανταγωνιστών του, 

γ. εμπιστευτικές, όταν υπάρχει για αυτές δεσμευτική 
υποχρέωση εμπιστευτικότητας έναντι πελατών ή άλλων 
αντισυμβαλλομένων. 

6. Στις περιπτώσεις (β) και (γ) της προηγούμενης 
παραγράφου, το πιστωτικό ίδρυμα αναφέρει ρητά το 
γεγονός της τυχόν μη δημοσιοποίησης πληροφοριών 
κατά τα ανωτέρω και τους λόγους της ενέργειας αυτής. 
Στη θέση των πληροφοριών που δεν δημοσιεύονται θα 
πρέπει να αναφέρονται γενικότερου τύπου πληροφορίες 
σχετικά με το θέμα στο οποίο αφορά η μη δημοσιοποί¬ 
ηση, εκτός εάν και αυτές ακόμη οι γενικές πληροφορίες 
χαρακτηρίζονται ως αποκλειστικής χρήσης ή εμπιστευ- 
τικές κατά τα προηγούμενα. 

7. Οι πληροφορίες και τα στοιχεία που ορίζονται στην 
παρούσα δημοσιοποιούνται το αργότερο μέχρι την ημε¬ 
ρομηνία δημοσίευσης των ετήσιων και ενοποιημένων 
οικονομικών καταστάσεων του πιστωτικού ιδρύματος 
ή εφόσον πρόκειται για συχνότερες των ετήσιων δη¬ 
μοσιοποιήσεις, εντός της προβλεπόμενης από το νόμο 
προθεσμίας δημοσιοποίησης ενδιάμεσων οικονομικών 
στοιχείων από τους εκδότες τίτλων εισηγμένων σε ορ¬ 
γανωμένη αγορά. 

8. Η δημοσιοποίηση λαμβάνει χώρα, κατ’ αρχήν, μέσω 
του ιστοχώρου κάθε πιστωτικού ιδρύματος στο διαδί¬ 


κτυο, ενώ επιπροσθέτως είναι δυνατόν να γίνει χρήση και 
άλλων μέσων (όπως διάθεση στο κοινό εντύπων, σχετική 
πληροφόρηση στους χώρους των καταστημάτων των 
πιστωτικών ιδρυμάτων, κ.λπ.). Οι δημοσιοποιήσεις, στο 
μέτρο του δυνατού, πραγματοποιούνται με παρεμφερή 
τρόπο με αυτόν με τον οποίο δημοσιοποιούνται μέσω 
του ιστοχώρου του πιστωτικού ιδρύματος οι ετήσιες 
Οικονομικές Καταστάσεις του, αλλά διακεκριμένα από 
αυτές ενώ στις εν λόγω Καταστάσεις θα πρέπει να γί¬ 
νεται μνεία της διαθεσιμότητας των δημοσιοποιήσεων 
της παρούσας Πράξης. 

Οι δημοσιοποιούμενες πληροφορίες, ανεξάρτητα από 
το μέσο ενημέρωσης που χρησιμοποιείται, πρέπει να 
διατυπώνονται με τρόπο σαφή και κατανοητό, να είναι 
αληθείς και όχι παραπλανητικές. Κατά την κρίση του 
πιστωτικού ιδρύματος, είναι δυνατόν να ανατίθεται σε 
εξωτερικούς ελεγκτές (ορκωτούς ελεγκτές - λογιστές) 
ο έλεγχος ή η επισκόπηση, σύμφωνα με τα ισχύοντα 
ελεγκτικά πρότυπα, του συνόλου ή μέρους των δημοσι¬ 
οποιούμενων στοιχείων και πληροφοριών της παρούσας 
Πράξης. 

ΚΕΦΑΛΑΙΟ III 
ΛΟΙΠΕΣ ΔΙΑΤΑΞΕΙΣ 

1. Τα πιστωτικά ιδρύματα γνωστοποιούν εγγράφως 
στην Τράπεζα της Ελλάδος (Δ/νση Εποπτείας Πιστω¬ 
τικού Συστήματος) τον τρόπο εφαρμογής των υποχρε¬ 
ώσεων δημοσιοποίησης που ορίζονται στην παρούσα, 
καθώς και την πολιτική συμμόρφωσής τους προς τις 
υποχρεώσεις αυτές, όπως υιοθετείται και ελέγχεται 
από την οικεία Μονάδα Κανονιστικής Συμμόρφωσης του 
πιστωτικού ιδρύματος κατά τα οριζόμενα στο σχετικό 
Κεφάλαιο V, Τμήμα (γ) της ΠΔ/ΤΕ 2577/9.3.2006, όπως 
ισχύει. 

2. Η ευθύνη του Διοικητικού Συμβουλίου κάθε πιστω¬ 
τικού ιδρύματος για την ακρίβεια των εν λόγω δημοσι¬ 
οποιήσεων και η αρμοδιότητα της Επιτροπής Ελέγχου 
επί των διαδικασιών άντλησης, επεξεργασίας και πα¬ 
ράθεσης των ζητούμενων πληροφοριών εξομοιώνονται 
με την αντίστοιχη ευθύνη και αρμοδιότητα των δύο 
αυτών οργάνων, αφενός για την ακρίβεια των δημοσι¬ 
ευόμενων οικονομικών καταστάσεων του πιστωτικού 
ιδρύματος και αφετέρου για τις διαδικασίες κατάρτισής 
τους, κατά τα προβλεπόμενα στην ΠΔ/ΤΕ 2577/9.3.2006 
(Κεφ. IV, Ενότητα Α, παρ. 2.6 και Ενότητα Β, Τμήμα 2.α, 
παρ. 2.3.2). 

3. Εξουσιοδοτείται η Διεύθυνση Εποπτείας Πιστωτικού 
Συστήματος της Τράπεζας τη Ελλάδος να παρέχει οδη¬ 
γίες και διευκρινίσεις για την εφαρμογή της παρούσας 
Πράξης. 

Οι διατάξεις της Πράξης αυτής εφαρμόζονται από την 
οικονομική χρήση που αρχίζει την 1.1.2008. 

Από τις διατάξεις της Πράξης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της 
Κυβερνήσεως 

Αθήνα, 20 Αυγούστου 2007 
Ο Διοικητής 

ΝΙΚΟΛΑΟΣ ΓΚΑΡΓΚΑΝΑΣ 




25162 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


| ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοίίή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

Ο 

οο 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοητ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΐθτηβΐ: ΗΗρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β1.9τ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·£ΐ·ΐ]Γ - 6-πΐ3ίΙ: ννοΙ)Γτΐ35ΐ6τ.£ΐ@&ΐ·ί|Γ 














